CELEX: 62008TN0238
Language: fi
Date: 2008-06-19 00:00:00
Title: Asia T-238/08: Kanne 19.6.2008 — Komissio v. Commune de Valbonne

30.8.2008   
            
            
               FI
            
            
               Euroopan unionin virallinen lehti
            
            
               C 223/50
            
         Kanne 19.6.2008 — Komissio v. Commune de Valbonne
   (Asia T-238/08)
   (2008/C 223/88)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamies: L. Escobar Guerrero, avustajanaan asianajaja E. Bouttier)
   
      Vastaaja: Commune de Valbonne (Valbonnen kunta)
   Vaatimukset
   
               —
            
            
               Valbonnen kunta, jota edustaa sen virassa oleva kunnanjohtaja, on velvoitettava maksamaan kantajalle 18 619,38 euron suuruinen summa, josta 14 261,29 euroa vastaa maksettuja ennakkoja ja 4 358,09 euroa puolestaan 31.5.2008 erääntyneitä viivästyskorkoja
            
         
               —
            
            
               Valbonnen kunta on velvoitettava maksamaan 5 000 euroa niiden kulujen kattamiseksi, joita kantajalle on aiheutunut saatavansa perimisestä
            
         
               —
            
            
               Valbonnen kunta on velvoitettava korvaamaan tämän asian oikeudenkäyntikulut.
            
         Oikeudelliset perusteet ja pääasialliset perustelut
   Komissio teki vuosiksi 1998 ja 1999 ranskalaisen Valbonnen kunnan, italialaisen Fermon kunnan ja eurooppalaisen taloudellisen etuyhtymän ARCHI-MEDin kanssa tutkimus- ja koulutussopimuksen Valbonnen kaupungin ja Di Ascoli Picenon provinssin välisestä keskinäisestä opetussuunnitelmasta, jonka nimi on ”VALASPI MM 1027”.
   Kyseiset kunnat ja ARCHI-MED sitoutuivat muun muassa toimittamaan loppuraportin komissiolle. Koska tätä raporttia ei ollut toimitettu komission vaatimuksen jälkeenkään, komissio katsoi, että nämä sopimuspuolet eivät olleet noudattaneet sopimusvelvoitteitaan, ja päätti tämän sopimuksen sekä vaati palautettavaksi osan maksamistaan ennakoista korkoineen.
   Koska ARCHI-MED on maksukyvytön, komissio vaatii vastaajan velvoittamista maksamaan kyseessä olevat summat, koska sopimuspuolet ovat yhdessä ja solidaarisesti vastuussa sopimuksen täyttämisestä.